ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 56/96 της 28ης Οκτωβρίου 1996 για τροποποίηση του πρωτοκόλλου αριθ. 31 της συμφωνίας για τον ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως προσαρμόστηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, που καλείται εφεξής «η συμφωνία», και ιδίως τα άρθρα 86 και 98,

Εκτιμώντας:

ότι ο κανονισμός (ΕΟΚ) αριθ. 1612/68 του Συμβουλίου, της 15ης Οκτωβρίου 1968, περί της ελεύθερης κυκλοφορίας των εργαζομένων στο εσωτερικό της Κοινότητας (1) αποτελεί τμήμα του παραρτήματος V της συμφωνίας 7

ότι η απόφαση 93/569/ΕΟΚ της Επιτροπής, της 22ας Οκτωβρίου 1993, για την εφαρμογή του κανονισμού (ΕΟΚ) αριθ. 1612/68 του Συμβουλίου περί της ελεύθερης κυκλοφορίας των εργαζομένων στο εσωτερικό της Κοινότητας, όσον αφορά, ιδίως, τη δημιουργία δικτύου με την ονομασία Eures (European Employment Services) (2) ενσωματώθηκε στο παράρτημα V της συμφωνίας με την απόφαση αριθ. 7/94 της μεικτής επιτροπής του ΕΟΧ που τροποποιεί το πρωτόκολλο αριθ. 47 και ορισμένα παραρτήματα της συμφωνίας για τον ΕΟΧ (3) 7

ότι έχουν πραγματοποιηθεί ορισμένες προσαρμογές για να επιτραπεί στις χώρες της ΕΖΕΣ να συνεισφέρουν χρηματοδοτικά και να συμμετάσχουν στο δίκτυο Eures 7

ότι οι λεπτομέρειες για τη συμμετοχή των χωρών της ΕΖΕΣ, και ιδίως για τη χρηματοδοτική τους συνεισφορά, είναι σκόπιμο να διέπονται από τις σχετικές διατάξεις του άρθρου 81 της συμφωνίας 7

ότι είναι μάλλον σκόπιμο να επεκταθεί η συνεργασία μεταξύ των συμβαλλομένων μερών και στο δίκτυο Eures (European Employment Services) 7

ότι το πρωτόκολλο αριθ. 31 της συμφωνίας απαιτείται, συνεπώς, να τροποποιηθεί για να συμπεριλάβει τις λεπτομέρειες συμμετοχής των χωρών της ΕΖΕΣ και να επιτρέψει την ενίσχυση της συνεργασίας στο πλαίσιο της απασχόλησης που θα αρχίσει με τη θέση σε ισχύ της παρούσας απόφασης,

ΑΠΟΦΑΣΙΖΕΙ:

Άρθρο 1

Το παρακάτω άρθρο προστίθεται στο πρωτόκολλο αριθ. 31 της συμφωνίας:

«Άρθρο 15

Απασχόληση

1. Η συνεργασία στον τομέα της απασχόλησης ενισχύεται με συμμετοχή των χωρών της ΕΖΕΣ στο δίκτυο Eures (European Employment Services). Οι χώρες της ΕΖΕΣ υποχρεούνται να συμμετέχουν σε όλες τις δραστηριότητες της Κοινότητας στο πλαίσιο του Eures, στις οποίες περιλαμβάνονται ανταλλαγή πληροφοριών, συναντήσεις εμπειρογνωμόνων, σεμινάρια, συνδιασκέψεις και άλλες σχετικές εκδηλώσεις.

2. Οι χώρες της ΕΖΕΣ υποχρεούνται να συνεισφέρουν χρηματοδοτικά στις δραστηριότητες που αναφέρονται στην παράγραφο 1 σύμφωνα με το άρθρο 82 παράγραφος 1 στοιχείο α) της συμφωνίας.

3. Οι χώρες της ΕΖΕΣ συμμετέχουν πλήρως στην ομάδα εργασίας και στα άλλα όργανα που βοηθούν την Επιτροπή στη διοίκηση, την ανάπτυξη και την εφαρμογή των δραστηριοτήτων του δικτύου Eures.

4. Οι παράγραφοι 1 έως 3 δεν ισχύουν στο Λιχτενστάιν πριν την 1η Ιανουαρίου 1998. Εν συνεχεία, ισχύουν μεν έναντι του Λιχτενστάιν, αλλά υπό επιφύλαξη του πορίσματος της από κοινού εξέτασης κατ' άρθρο 9 του πρωτοκόλλου αριθ. 15 της συμφωνίας.»

Άρθρο 2

Η παρούσα απόφαση τίθεται σε ισχύ την 1η Νοεμβρίου 1996, υπό την προϋπόθεση ότι θα έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας στη μεικτή επιτροπή του ΕΟΧ.

Άρθρο 3

Η παρούσα απόφαση δημοσιεύεται στο τμήμα για τον ΕΟΧ που περιέχεται στο Συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 28 Οκτωβρίου 1996.

Για τη μεικτή επιτροπή του ΕΟΧ

Ο Πρόεδρος

H. HAFSTEIN

(1) ΕΕ αριθ. L 257 της 19. 10. 1968, σ. 2.

(2) ΕΕ αριθ. L 274 της 6. 11. 1993, σ. 32.

(3) ΕΕ αριθ. L 160 της 28. 6. 1994, σ. 1.